**Agatha Christie, a krimi koronázatlan királynője**

Agatha Christie mintegy 80 detektívregénye és nagy sikereket arató West End-i színpadi darabjai miatt emlékezetes. A Guinness Book of World Records szerint Christie – William Shakespeare mellett – a világ minden idők legtöbb eladott könyvét elérő író. Csak a Biblia ért el magasabb eladott példányszámot.

Agatha Christie csaknem összes detektívtörténete az angol közép- és felső osztályra koncentrált. Nyomozója általában vagy belebotlott a gyilkosságba, vagy egy régi ismerőse, aki érintett volt az ügyben, fordult hozzá segítségért. A nyomozó fokozatosan haladva mindenkit kihallgatott, megvizsgálta a bűntett helyszínét és minden nyomot feljegyzett azért, hogy az olvasók elemezhessék őket, és egyenlő esélyt kapjanak arra, hogy maguk oldják meg a rejtélyt. Azután, nagyjából a történet felénél, vagy néha az utolsó fejezetben/felvonásban az egyik gyanúsított meghalt, gyakran azért, mert véletlenül kiderítette a gyilkos kilétét, emiatt el kellett hallgattatni őt. Néhány regényében több áldozat is volt. Végül a nyomozó összehívta az összes lehetséges gyanúsítottat, és lassan leleplezte a tettest, miközben számos egyéb titkot is felfedett, néha harminc, vagy annál is több oldalon át. A gyilkosságokat gyakran hihetetlenül találékony módon, fortélyos cseleket alkalmazva követték el. Christie regényeire szintén jellemző a feszült légkör, és nyomasztó lélektani bizonytalanság, várakozás, melynek oka szándékosan lassú tempójú prózája.

Két alakja, Hercule Poirot és Miss Marple, valamint általuk az őket megformáló színészek is óriási népszerűségre tettek szert.

**Hercule Poirot**

Christie első regényét, A titokzatos stylesi esetet 1920-ban adták ki, ebben a történetben mutatta be az olvasóknak Hercule Poirot-t, aki azután hosszú időn át, összesen több mint 30 regényben és 54 novellában szerepelt.

A 30-as évek végére Christie egyre jobban megunta nyomozóját. Ebben az időben naplójában Poirot-t elviselhetetlennek nevezte, és a 60-as évekre úgy érezte, hogy Poirot „egy egocentrikus, dilis alak”. Azonban ellenállt a kísértésnek, hogy elpusztítsa népszerű nyomozóját. Úgy vélekedett magában a dologról, hogy ő egy szórakoztató, akinek az a munkája, hogy előállítsa azt, amit a közönség szeret – és a közönség Poirot-t szerette.

***magyar cím eredeti cím kiadási év***

*A titokzatos stylesi eset The Mysterious Affair at Styles 1920*

*Az Ackroyd-gyilkosság The Murder of Roger Ackroyd 1926*

*A titokzatos Négyes The Big Four 1927*

*A titokzatos Kék Vonat The Mystery of the Blue Train 1928*

*Ház a sziklán Peril at End House 1932*

*Lord Edgware meghal Lord Edgware Dies 1933*

*Gyilkosság az Orient expresszen Murder on the Orient Express 1934*

*Tragédia három felvonásban Three Acts Tragedy 1935*

*Halál a felhők fölött Death in the Clouds 1935*

*Az ABC-gyilkosságok The ABC Murders 1936*

*Gyilkosság Mezopotámiában Murder in Mesopotamia 1936*

*Nyílt kártyákkal Cards on the Table 1936*

*A kutya se látta Dumb Witness 1937*

*Halál a Níluson Death on the Nile 1938*

*Találkozás a halállal Appointment with Death 1938*

*Poirot karácsonya Hercule Poirot's Christmas 1938*

*Cipruskoporsó Sad Cypress 1940*

*A fogorvos széke One, Two, Buckle My Shoe 1940*

*Nyaraló gyilkosok Evil Under the Sun 1941*

*Öt kismalac Five Little Pigs 1943*

*Hétvégi gyilkosság The Hollow 1946*

*Zátonyok közt Taken at the Flood 1948*

*Mrs. McGinty halott Mrs. McGinty's Dead 1952*

*Temetni veszélyes After the Funeral 1953*

*Gyilkosság a diákszállóban Hickory, Dickory, Dock 1955*

*Gloriett a hullának Dead Man's Folly 1956*

*Macska a galambok között Cat Among the Pigeons 1959*

*Az órák The Clocks 1963*

*Harmadik lány Third Girl 1966*

*Ellopott gyilkosság Hallowe'en Party 1969*

*Az elefántok nem felejtenek Elephants Can Remember 1972*

*Függöny: Poirot utolsó esete Curtain: Poirot's Last Case 1975*

**Miss Marple**

A másik ismert szereplője Miss Marple, akit olyan nőkről formált meg, mint saját nagymamája és az ő régi barátnői.

Poirot-val ellentétben Miss Marple-t kedvelte. Annak oka, hogy mégis jóval több Poirot-történet született az, hogy az 1940-es évekig az egyetlen Miss Marple regény a Gyilkosság a paplakban maradt.

Christie soha nem írt olyan regényt, melyben együtt szerepelt volna Miss Marple és Hercule Poirot. Egy nemrégiben előkerült hangfelvétel szerint ezt így indokolta: „Poirot, a tökéletes egoista nem szerette volna, ha (ki)oktatják saját mesterségében, vagy hogy egy élemedett vénkisasszony tegyen neki javaslatokat.”

***magyar cím eredeti cím kiadási év***

*Gyilkosság a paplakban The Murder at the Vicarage 1930*

*Holttest a könyvtárszobában The Body in the Library 1942*

*A láthatatlan kéz The Moving Finger 1942*

*Gyilkosság meghirdetve A Murder is Announced 1950*

*Nem csalás, nem ámítás They Do It with Mirrors 1952*

*Egy marék rozs A Pocket Full of Rye 1953*

*Paddington 16.50 4.50 from Paddington 1957*

*A kristálytükör meghasadt The Mirror Crack’d from Side to Side 1962*

*Rejtély az Antillákon A Caribbean Mystery 1964*

*A Bertram Szálló At Bertram's Hotel 1965*

*Nemezis Nemesis 1971*

*Szunnyadó gyilkosság Sleeping Murder 1976*