Távoli adatbázisok használata.

Adatbázis alatt egymással valamilyen szempontból kapcsolatban lévő adatok jól szervezett halmazát értjük, mely számítógépen tartósan, hosszabb ideig tárolt és egyidejűleg több felhasználó párhuzamosan használhatja.

Az adatbázisok három főbb szintjei:

1. **Fizikai vagy belső szint:** Meghatározza, hogy hogyan helyezkednek el az adatok fizikailag a számítógép tároló eszközén.
2. **Fogalmi vagy konceptuális szint:** A fogalmi adatbázis, az adatbázis teljes leírása egy adatmodell segítségével.
3. **Külső, felhasználói, view (nézet) vagy alséma szint:** Az adatbázis-kezel. rendszer képes minden felhasználó részére az adatbázisnak csak azt a részét megmutatni, melyre szüksége van, ez a külső vagy felhasználói szint. Ez a szint tehát egy részét adja a teljes adatbázisnak, a fogalmi adatbázisnak. (A távoli adatbázisoknál is ezt használjuk)

Pár példa, hogy milyen távoli adatbázisokat használunk:

**Google és egyéb kereső motorok.**

A google és más kereső motorok is adatbázisból listázzák ki a találatokat, különböző kulcsszavak segítségével. A kereső motorok általában az oldalakat tartalmuk, népszerűségük, felépítésük, kapcsolataik alapján rangsorolja, és a keresési feltételeknek leginkább megfelelő honlapok URL-jét egy listában megjeleníti.

**Kulcsszavas (Szabadszavas) keresés**

Az egyes Információszervező rendszerek másképp szervezik az adatokat, ezért a bennük való keresés, az információhoz való hozzáférés módja is különböző. A szöveges információk keresése leggyakrabban szabadszavas keresők segítségével történik, melyek teljesen automatizált módszerekkel gyűjtött adatbázisból keresik ki a megfelelő találatokat, majd rangsorolják azokat. A találatok rendszerezésében két fő tényező játszik szerepet: az első a felhasználó által megadott kereső-kifejezés, a másik pedig a kereső saját rangsorolási mechanizmusa. A különböző kulcsszavakra nemcsak a találati halmaz lesz más és más, hanem a találati oldalak rangsorolása is eszerint módosul. A hatékony szabadszavas keresés kulcsa tehát a jó kereső-kifejezés megválasztása: ez dönti el, hogy milyen oldalak kerülhetnek képbe egyáltalán.

Pl.: google.com, yahoo.com, live.com

**Tematikus keresés**

A kulcsszavas keresőkkel ellentétben a tematikus keresők egy adatbázisból dolgoznak, így a használhatóságuk erősen függ attól, hogy milyen gyakran frissül az adatbázis, és mennyire hatékonyan töltődik fel. A legtöbb tematikus kereső adatbázisát kézileg szerkesztik, de van olyan is, amelybe bárki a sajár oldalait regisztráltatva teheti be. Általában kevesebb weboldalt lehet velük megtalálni, mivel csak az adatbázisban szereplő oldalakat adja meg, azonban előnyük, hogy ha pontosan tudjuk, hogy mit keresünk, akkor esetleg hamarabb odatalálunk. Ide megfelelő példa a magyar StartLap.

**Google Street View/Maps**

A google maps is adatbázist használ eltárolni a világ majdnem összes városát, utcáját, házszámát, stb… A google-nek a Street View (azaz utca nézés) funkciója segíti, hogy egy távoli helyet jobban bejárhassunk, megismerhessünk. Itt is adatbázisból történik a lekérdezés és a szűrés mikor valamit keresünk. A StreetView funkció különböző nagy felbontású 360o Forgatható képek sokasága, minden képet adatbázisban tárol és kér le, amikor ugrunk át a képekre. A google információkat tárol adatbázisban a térképen elhelyezkedő éttermekről, szállásokról a könnyebb eligazodás érdekében és a keresés egyszerűsítése miatt.

**Különbféle menetrendek.**

Az Interneten különböző menetrendek, vonat, repülő, stb… találhatók. Ezek, adatbázisok melyekben szabadon kereshetünk különböző opciókkal. Pl.: indulás-érkezés, járat, honnan-hova, stb.. Ilyen adatbázis a pl.: a MÁV-Elvira.

***Kérdések:***

1. *Mi az adatbázis fogalma?*
2. *Mi az adatbázisok három főbb szintjei?*
3. *Mi a kereső motorok két főbb fajtája?*
4. *A mindennapi életben mikor használunk adatbázisokat?*